
	1. Проблем/проблеми за решаване: 
Проблем 1:
Настоящата частична предварителна оценка на въздействието на проект на Постановление на Министерския съвет за изменение на Постановление на Министерския съвет за изменение на Постановление № 46 на Министерския съвет от 19 март 2020 г. за определяне на минимални диференцирани размери на паричните средства за физическа активност, физическо възпитание, спорт и спортно-туристическа дейност на деца и учащи в институции в системата на предучилищното и училищното образование и във висшите училища (Oбн., ДВ, бр. 26 от 2020 г., изм. и доп., бр. 18 от 2021 г., бр. 106 от 2023 г. и бр. 23 от 2025 г. (Постановлението) е изготвена в контекста на усилията на Министерството на младежта и спорта за създаване на оптимални условия за физическа активност, физическо възпитание и спорт и за участие в спортни дейности на децата, учениците и студентите/курсантите. 
Предложението отразява необходимостта от увеличаване на субсидията с оглед осигуряване на достъп до физическа активност и занимания със спорт на всяко дете, ученик, студент/курсант. 
Предложението е в съответствие с приоритетите, насочени към създаване на възможности за включване на учащите в спортни дейности, прояви и състезания с цел насърчаване изграждането на здравословни навици и ценности като увереност, справедливост и приобщаване, включени в Приоритет 1 „Образование и умения“ и Приоритет 12 „Здраве и спорт“ на Национална програма за развитие (НПР): България 2030 и Плана за действие за изпълнение на НПР България 2030 през периода 2024-2026 година.

Ангажиментът на държавата да създава условя и да подпомага развитието на спорта за всички, включително детско-юношеския, ученическия и студентския спорт, е отразен също в чл. 5, ал. 1, т. 2 от Закона за физическото възпитание и спорта (обн., ДВ от 2018 г., изм., бр. 17 от 2019 г., доп., бр. 35 от 2019 г., изм. и доп., бр. 64 от 2019 г., бр. 69 от 2020 г., доп., бр. 85 от 2020 г., изм. и доп., бр. 96 от 2020 г., изм., бр. 39 от 2024 г., изм. и доп., бр. 81 от 2024 г. (ЗФВС). 
Действащото към настоящия момент Постановление не обхваща и не изпълнява в цялост ангажиментите на държавата за създаване на възможности за достъп до физическа активност, физическо възпитание, спорт и спортно-туристическа дейност на всички деца, ученици, студенти и курсанти. Възпрепятства се изпълнението на приоритетите, насочени към изграждане на здравословни навици и превенция на негативните явления в живота на децата и учащите - затлъстяване, вредно влияние на технологиите, агресия, емоционални дефицити, стрес, девиантно поведение и др.
Предвидените стойности на паричните средства са недостатъчни за осигуряване на дейностите, свързани с насърчаване на децата, учениците и младите хора към системни занимания със спорт, участие в учебно-тренировъчна и/или спортно-състезателна дейност и за материално-техническото обезпечаване на спортните занимания и дейности в образователните институции. Минималните диференцирани размери на паричните средства за физическа активност, физическо възпитание, спорт и спортно-туристическа дейност са регламентирани в чл. 1 от Постановлението. 
До приемане на Постановлението минималните диференцирани размери се определяха съгласно Постановление № 129 на Министерския съвет от 11 юли 2000 г. Размерът на субсидията в периода 2001-2006 г. е 1,00 лв. на дете и 1,50 лв. на ученик, студент, курсант, в периода 2006-2020 г. е 2 лв. на дете и 3 лв. на ученик, студент, курсант, а в периода 2021-2023 г. е съответно 3 лв. на дете и 5 лева на ученик, студент, курсант. С изменение и допълнение на Постановление № 46 на Министерския съвет от 19 март 2020 г.  (обн. ДВ, бр. 106 от 2023 г.) размерът на паричните средства, който е актуален и към настоящия момент, е определен на 5 лв. на дете и 10 лв. на ученик, студент/курсант годишно. Извършеното увеличение на средствата е несъществено и не осигурява изпълнение на ангажиментите на държавата към посочената целева група с оглед непрекъснато влошаващите се показатели на здравословното състояние на децата и младежите, както и негативната статистика по отношение на случаите на наднормено тегло, агресия, тормоз и зависимости сред децата и учащите.
За периода от приемане на постановлението м. март 2020 г. до м. януари 2026 г. индексът на потребителските цени за месец януари 2026 г. спрямо месец март 2020 г. е 142.1%, т. е. инфлацията е 42.1%. Само за последните две години от м. януари 2024 г. до м. януари 2026 г., от влизане в сила на последното изменение на размера на субсидията, индексът на потребителските цени за месец януари 2026 г. спрямо месец януари 2024 г. е 107.4%, т. е. инфлацията е 7.4%.

Необходимостта от изменението на акта  е свързана със следното:
С прилагане на действащото Постановление не се гарантира реализирането на приоритетите, свързани с насърчаване на учащите към физическа активност, създаване на навици за здравословен начин на живот и мотивация за занимания със спорт.
 С предвидените финансови средства е невъзможно физическото възпитание и спортът оптимално да се прилагат за превенция на вредните навици, агресията, зависимостите, обездвижването и да се подпомагат мерките за предотвратяване на преждевременното напускане на училище.
Съществува недостиг на финансовите средства за осигуряване на необходимия минимум от спортни уреди и пособия за провеждане на заниманията с физическо възпитание и спорт и на другите спортни дейности в образователните институции. Не се осигуряват необходимите условия за участие в спортни и спортно-туристически дейности, мероприятия и прояви (състезания, турнири, спортни празници). В условията на непрекъснато влошаващи се показатели относно здравословното състояние и на фона на негативните тенденции, свързани с различните зависимости сред децата и учащите, образователните институции не могат да създадат условия за осмисляне на времето на децата, учениците, студентите/курсантите извън задължителните ситуации в детските градини, учебни часове в училищата, лекции и упражнения във висшите училища. 
Здравето на децата и младите хора е стратегически ресурс за устойчиво развитие на всяка държава. Инвестициите, насочени към създаване на условия за физическа активист и спорт на подрастващите и младите хора, са инвестиции преди всичко в тяхното здраве и благополучие. Предприемането на действия по изменение на Постановление № 46 на Министерския съвет от 19 март 2020 г. за определяне на минимални диференцирани размери на паричните средства за физическа активност, физическо възпитание, спорт и спортно-туристическа дейност на деца и учащи в институции в системата на предучилищното и училищното образование и във висшите училища (Oбн., ДВ, бр. 26 от 2020 г., изм. и доп., бр. 18 от 2021 г., бр. 106 от 2023 г. и бр. 23 от 2025 г. ще има положително въздействие върху общо 1 058 254 деца в детски градини, ученици, студенти и курсанти. Увеличението на средствата ще насърчи изграждането на навици за активен и здравословния начин на живот, като същевременно ще допринесе в значителна степен за намаляване на негативните последици от занижената физическа активност, употребата на наркотични, алкохолни и тютюневи изделия, завишените нива на затлъстяване сред децата и младите хора, прекомерната употреба на мобилни и смарт устройства.
През последните години редица национални и международни изследвания очертават тревожната тенденция за влошаване на здравния статус на децата и младите хора в България. Данни от проучвания на Световната здравна организация (СЗО) и Националния център по обществено здраве и анализи показват устойчиво нарастване на случаите на наднормено тегло и затлъстяване сред подрастващите, високи нива на занижена физическа активност, както и ранно начало на употреба на тютюневи, алкохолни и наркотични вещества. Тези неблагоприятни тенденции имат дългосрочни последици не само за индивидуалното здраве, но и за социално-икономическото развитие на страната.
Детското затлъстяване в България представлява значим обществено-здравен проблем, с нарастващи нива на наднормено тегло и затлъстяване сред деца от ранна и ученическа възраст. Това сочат данните от най-мащабното и редовно провеждано проучване у нас на Европейската инициатива за наблюдение на детското затлъстяване (Childhood Obesity Surveillance Initiative – COSI) на СЗО, осъществено в партньорство с Националния център по обществено здраве и анализи (НЦОЗА). Последните данни от 2023 г. показват, че 32% от 7-годишните (първокласниците) имат наднормено тегло, измерено чрез индекс за телесната маса спрямо възраст и пол на децата. 15,2% от тези деца са със затлъстяване, като 4,9% са с тежко степенно затлъстяване. 20,4% имат централно затлъстяване (висцерално мастни отлагания), което е самостоятелен рисков фактор за метаболитни и сърдечно-съдови заболявания. Проучването обхваща над 15 000 деца през последните 15 години и резултатите от него извеждат страната ни сред държавите с най-висока честота на детско затлъстяване в Европа.
Международни доклади, включително на UNICEF, показват, че през 2022 г. около 29,2% от българските деца и юноши на възраст от 5 до 19 г. са с наднормено тегло, което е по-високо от средните стойности за много европейски държави. Този процент се е увеличил от 27,6% през 2018 г., което показва нарастваща тенденция.
Друго национално проучване от 2025 г. на Националния фокусен център за наркотици и наркомании, проведено сред ученици от 8 до 12 клас на възраст между 15 и 19 години, насочва вниманието към зачестилата и нарастваща употребата на наркотични вещества сред подрастващите в България. Анализът от резултатите показва, че 18,6% от учениците са употребили някакво наркотично вещество поне веднъж, 12,6% са употребили поне едно наркотично вещество през последните 12 месеца, а 7,6 % от учениците са употребили наркотично вещество през последните 30 дни. 
Тревожни резултати се наблюдават и при направени проучвания за употребата на тютюневи изделия сред деца и младежи в България. Национално представително изследване на ученици на възраст 13-15 години, проведено от НЦОЗА по методология на Global Youth Tobacco Survey през 2023 г., сочи, че 26,6% от учениците употребяват някакви тютюневи продукти - 23,6% пушат тютюневи изделия, 19,8% - традиционни цигари, 23,3% използват електронни цигари, а 20,5% нагреваеми тютюневи продукти. Притеснителен е също фактът, че голяма част от учениците са изложени на пасивно пушене – над 50% в дома и над 60% на обществени места. 
В контекста на гореизнесените  данни за широко разпространените неблагоприятни тенденции сред подрастващите и младите хора инвестициите в спорт и физическа активност не са просто разход, а стратегическа инвестиция в човешкия капитал на България. Разширяването на възможностите за спорт са ключов инструмент за превенция, чрез който не просто се подобрява физическото здраве, но се изграждат дисциплина, социални умения, устойчивост и принадлежност – средства, които доказано намаляват рисковите фактори в живота на човека и най-вече на децата и подрастващите.
Увеличението на публичните средства за спорт следва да бъде част от координирана национална политика, която може ефективно да отговори на предизвикателствата, свързани със затлъстяването, ниската физическа активност и рисковото поведение на децата и младите хора. 
В съответствие с изискванията на ЗФВС е издадена от министъра на младежта и спорта и министъра на образованието и науката Наредба № 24 от 5 ноември 2019 г. за условията и реда за организиране и провеждане на тренировъчна и състезателна дейност на децата и учениците извън учебния план (oбн., ДВ, бр. 90 от 2019 г., изм. и доп., бр. 42 от 2021 г.). В нея са регламентирани изискванията за сформиране на училищни спортни отбори, провеждането на спортни занимания и участието на учениците във вътрешноучилищни и междуучилищни състезания. Обезпечаването на тези дейности е свързано с осигуряване на спортни уреди и пособия, отличителни спортни екипи, предсъстезателни физикални медицински прегледи, застраховки, транспортни разходи и др., за които по бюджетите на училищата няма осигурени средства по единни разходни стандарти. Предвидените дейности към настоящия момент не са финансово обезпечени, което се явява едно от големите предизвикателства пред училищните ръководства при осигуряване на подкрепа на мотивацията на децата и учащите за включване в спортни дейности.
Относно децата в предучилищното образование следва да се отчете необходимостта от създаване от най-ранна детска възраст на здравословни навици и нагласа за физическа активност и занимания със спорт с оглед предпазване от актуалните предизвикателства на съвременния свят - обездвижване, влияние на социалните мрежи, излагане на вредното въздействие на екраните на телефони, компютри, таблети и др.
Многократно са увеличени цените на спортните уреди, пособия, екипи и съоръжения. В условията на финансиране на училищата по единен разходен стандарт, тези от тях, в които се обучават по-малко от 100 ученици, се затрудняват при осигуряването на елементарни условия за физическо възпитание и спорт. Постановлението предвижда възможности със субсидията да се обезпечават различни дейности, свързани с осигуряване на обучението по физическо възпитание и спорт с уреди и пособия, провеждане на спортни празници, осигуряване на транспорт във връзка с участие в състезания и други активни спортни прояви, създаващи навици за системни занимания със спорт и здравословна физическа активност. В същото време средствата, които получават образователните институции, са недостатъчни дори за топки и пособия, необходими за задължителните занимания и учебните часове по физическо възпитание и спорт. Училищни и студентски отбори отказват участие в ученически и университетски състезания, тъй като не могат да осигурят застраховки, медицински прегледи и отличителна екипировка. Съвременните деца и младежи получават информация от различни и многообразни източници и поставят все по-високи изисквания към семействата и образователните институции. Привличането им към занимания със спорт без осигуряване на съвременна спортна база, уреди и пособия е невъзможно. Задължителните области на учебно съдържание (лека атлетика, гимнастика, спортни игри), включени в учебните програми по физическо възпитание и спорт, не може да бъдат изпълнени без наличие на необходимото обезпечаване. Също така в учебните програми е увеличен обхватът на избираемите области на учебното съдържание, като например в осми клас е предвидено обучение по плуване, водни спортове, туризъм, ориентиране, зимни спортове, ракетни спортове, бойни спортове, фитнес гимнастически дисциплини. От осигуряването на необходимите уреди и пособия за тях зависи дали учениците ще получат възможност за избор, съответно удовлетворение от участието си в учебните часове. Цените на уредите, пособията и оборудването са увеличени значително в сравнение с цените преди две и повече години – актуалната цена на една футболна топка за зала варира от 80 до над 100 евро, а среден клас баскетболни и волейболни топки са на цена над 40 евро за брой. Комплекти за волейбол, включващи мрежа и стоманени колове, се продават за около 200 евро за бюджетен вариант. За един от най-достъпните спортове за практикуване в училище – бадминтона, е необходимо осигуряване на мрежи, стойки, ракети и перца, като най-ниската цена за мобилни стойки е над 200 евро за един комплект. Стойността на застрахователните премии по сключваните договори за застраховка, цените на билетите за пътуванията на учениците, както и разходите за храна и нощувка, извършвани при провеждане на състезания в същото и в друго населено място, също са многократно увеличени. Крайно недостатъчни са и средствата за провеждане на училищни и студентски първенства и турнири по различни видове спорт и туристически прояви. Училищата с малко ученици и съответно с нисък бюджет не могат да осигурят необходимия минимум от спортни уреди и пособия, което е предпоставка училището да не провежда ефективно обучение по физическо възпитание и спорт, да не участва със свои отбори в ученически игри и други спортни състезания. Увеличаването на финансовите средства ще създаде условия за осигуряване на спортни уреди и пособия за провеждането на учебните часове по физическо възпитание и спорт и ще подпомогне участието в спортни състезания, прояви и други спортни и спортно-туристически дейности, като се обезпечат необходимите разходи за отличителна спортна екипировка, застраховки, медицински прегледи и транспорт.
Описаните проблеми не могат да бъдат решени в рамките на съществуващото законодателство и с оглед тяхното преодоляване е необходимо приемане на Постановление за изменение на Постановление № 46 на Министерския съвет от 19 март 2020 г. за определяне на  минимални диференцирани размери на паричните средства за физическа активност, физическо възпитание, спорт и спортно-туристическа дейност на деца и учащи в институции в системата на предучилищното и училищното образование и във висшите училища, с което да се предвиди увеличаване на средствата от 5 лева на 5 евро за децата в детските градини и в подготвителните групи в училищата, и от 10 лева на 10 евро за учениците и студентите/курсантите.

С преходните и заключителни разпоредби на Закона за въвеждане на еврото в Република България (обн. ДВ, бр. 72 от 024 г., изм. и доп. ДВ, бр. 65 от 2025 г.) (ЗВЕРБ) и по-конкретно в § 6 е предвидено задължение за държавните органи в 6-месечен срок от влизането в сила на закона да приемат необходимите изменения и допълнения на подзаконови нормативни актове във връзка с въвеждането на еврото като парична единица. 
В тази връзка, посочените в проекта на акт стойности са изписани в евро в съответствие със ЗВЕРБ.

Същността на акта не предполага изготвянето на последващи оценки. Чрез него не се осъществява директно регулиране на стопанската дейност и не настъпват значителни последици за обществото, поради тази причина не се е налагало изготвянето на последваща оценка на въздействието.

1.1. Кратко опишете проблема/проблемите и причините за неговото/тяхното възникване. По възможност посочете числови стойности.
1.2. Посочете възможно ли е проблемът да се реши в рамките на съществуващото законодателство чрез промяна в организацията на работа и/или чрез въвеждане на нови технологични възможности (например съвместни инспекции между няколко органа и др.).
1.3. Посочете защо действащата нормативна рамка не позволява решаване на проблема/проблемите.
1.4. Посочете задължителните действия, произтичащи от нормативни актове от по-висока степен или актове от правото на ЕС.
1.5. Посочете дали са извършени последващи оценки на нормативния акт или анализи за изпълнението на политиката и какви са резултатите от тях? 

	2. Цели:
Цел 1. Привеждане на размера на субсидията, която се осигурява от държавния бюджет, в съответствие с актуалната икономическа обстановка в страната, подобрени условия за физическо възпитание и спорт в образователните институции, материално-технически обезпечени спортните и спортно-туристическите дейности извън учебния план, осигурени условия за участие на децата, учениците и студентите/курсантите в спортни занимания, прояви и състезания, подобрено здравословно състояние и физическа дееспособност, формирани позитивни личностни качества. 

Целта на Постановлението е в съответствие с приоритетите и мерките на Националната програма за развитие: България 2030, Приоритет 1 „Образование и умения“ и Приоритет 12 „Здраве и спорт“ и Плана за действие за изпълнение на Националната програма за развитие: България 2030 през периода 2024 – 2026 г.

· Насърчаване на децата към физическа активност и практикуване на спорт чрез участие в спортни занимания и прояви с оглед подобряване на тяхното здраве, физическа дееспособност и спортно развитие, формиране на социални качества като толерантност, самоконтрол, увереност и умения за работа в екип.
· Създаване на условия и мотивация за включване на учащите в спортни дейности, прояви и състезания с цел изграждане на здравословни навици и ценности като увереност, справедливост и приобщаване.
· Превенция срещу негативните явления в живота на децата и учащите - затлъстяване, вредно влияние на технологиите, агресия, емоционални дефицити, стрес, девиантно поведение и др.
· Приемане на Постановление на Министерския съвет за изменение на Постановление № 46 на Министерския съвет от 19 март 2020 г. относно актуализиране на размерите на паричните средства, които се предоставят от държавния бюджет на образователните институции. Посоченият срок за изпълнение на мярката е 1 януари 2027 година.
Посочете определените цели за решаване на проблема/проблемите, по възможно най-конкретен и измерим начин, включително индикативен график за тяхното постигане. Целите е необходимо да са насочени към решаването на проблема/проблемите и да съответстват на действащите стратегически документи.

	3. Заинтересовани страни: 
Преки заинтересовани страни: 
· Децата в държавните, общинските и частните детски градини и в държавните, общинските и частните училища, включително тези в подготвителните групи – 215 202 бр.
· Учениците в държавните, общинските, частните и духовните училища в дневна, комбинирана форма на обучение и обучение чрез работа – 690 672 бр.;
· Студентите редовна форма на обучение във висшите училища и курсантите от висшите военни училища и Академията на МВР – 152 380 бр.
     Забележка: Броят на учащите, обхванати в постановлението, е индикативен, тъй като данните за децата и учениците са към 31.12.2025 г. на базата на събрана и обобщена информация от Министерството на младежта и спорта в изпълнение на чл. 2 , ал. 1 от Постановление № 46 на Министерския съвет от 19 март 2020 г. Актуалните данни за броя на децата и учениците за учебната 2025/2026 г. ще бъдат включени в доклада на министъра на младежта и спорта до Министерския съвет за приемане на постановлението. Информация за учебната 2026/2027 г. ще бъде налична след утвърждаване на Списък образец 1 на образователните институции и след отразяване на данните в Националната електронна информационна система за предучилищното и училищното образование.
· Държавни, общински и частни детски градини, държавни, общински, частни и духовни училища и висши училища – по отношение на хармоничното развитие на децата, учениците и студентите, подобряване на материалната база и предоставяне на подходящи условия за спорт и спортни дейности.  
Косвени заинтересовани страни:
Министерство на младежта и спорта;
Министерство на образованието и науката;
Министерство на отбраната;
Министерство на културата;
Министерство на вътрешните работи;
Държавна агенция за закрила на детето;
Национално представителство на студентските съвети;
Неправителствени родителски организации;
Обществени организации, ангажирани с въпросите на децата и учащите;
Обществени съвети в детските градини и училищата;
Студентски съвети;
Родители;
Учители в предучилищното образование, учители и преподаватели по физическо възпитание и спорт.

Посочете всички потенциални заинтересовани страни/групи заинтересовани страни (в рамките на процеса по извършване на частичната предварителна частична оценка на въздействието и/или при обществените консултации по чл. 26 от Закона за нормативните актове), върху които предложенията ще окажат пряко или косвено въздействие (бизнес в дадена област/всички предприемачи, неправителствени организации, граждани/техни представители, държавни органи/общини и др.).

	4. Варианти на действие. Анализ на въздействията:

	4.1. По проблем 1:

	
Вариант 1: „Без действие“:
Описание:
 Ще бъде невъзможно да бъдат реализирани приоритетите, насочени към насърчаване на децата и младите хора към физическа активност, заниманията със спорт и други спортни и спортно-туристически дейности.
Засегнати ще бъдат общо 1 058 254 деца в детски градини, ученици, студенти и курсанти, като най-значимите негативни последици за тях ще бъдат свързани с намалена физическа активност, рискове от затлъстяване, вредни навици, увеличаване на агресията и зависимостите.
Ще продължи да съществува недостиг на финансови средства за осигуряването на уреди и пособия и за реализиране на спортни дейности в детските градини, училищата и висшите училища, което затруднява провеждането на учебно-тренировъчната и/или спортно-състезателната дейност и материално-техническото обезпечаване в образователните институции.
Положителни (икономически/социални/екологични) въздействия:
Не се очакват положителни въздействия.
 (върху всяка заинтересована страна/група заинтересовани страни)
Отрицателни (икономически/социални/екологични) въздействия:
· При прилагане на сега действащата финансова рамка на финансиране не може да се гарантира осигуряването на дейностите, свързани с физическа активност, физическо възпитание, спорт и спортно-туристическа дейност, и материално-техническото им обезпечаване поради недостиг на средства.
· Затруднява се достъпът до занимания с физическо възпитание и спорт на всички пряко заинтересовани страни – деца, ученици, студенти и курсанти, поради невъзможност за осигуряване на необходимите уреди и пособия, както и за поемане на разходи за участие в спортни прояви и състезания.
· Ограничава се възможността за подпомагане на физическото възпитание и спорта в детските градини, училищата и висшите училища – затруднява се осигуряването на спортните уреди, пособия, екипи, съоръжения, спортни дейности.
· Ограничава се възможността за участие в спортни състезания, прояви и мероприятия на  децата, учениците и студентите.

 (върху всяка заинтересована страна/група заинтересовани страни)
Специфични въздействия: Недостиг на финансови средства за осигуряването на уреди и пособия и реализиране на спортни дейности в детските градини, училищата и висшите училища.
Въздействия върху малките и средните предприятия: 
 Не са идентифицирани такива. 
 Административна тежест:
  Не е идентифицирана такава.
1.1. Опишете качествено (при възможност – и количествено) всички значителни потенциални икономически, социални и екологични въздействия, включително върху всяка заинтересована страна/група заинтересовани страни. Пояснете кои въздействия се очаква да бъдат значителни и кои второстепенни.
1.2. Опишете специфичните въздействия с акцент върху малките и средните предприятия и административната тежест (задължения за информиране, такси, регулаторни режими, административни услуги и др.)

Вариант 2 : „Приемане на предложения проект на акт“
Описание:
С приемането на Постановлението преди всичко ще бъдат изпълнени приоритетите и ангажиментите на държавата, свързани с насърчаване на децата и учащите към физическа активност, здравословен начин на живот и занимания със спорт.

Приемането на Постановлението ще създаде по-добри условия за провеждане на спортни дейности в детските градини, училищата и висшите училища, което ще насърчи децата, учениците и младите хора към системни занимания със спорт, участие в учебно-тренировъчна и/или спортно-състезателна дейност и ще подпомогне материално-техническото обезпечаване на спортните занимания  в образователните институции.
С приемането на Постановлението ще се изпълни и задължението в 6-месечен срок от влизането в сила на ЗВЕРБ да се извършат необходимите изменения и допълнения на подзаконови нормативни актове във връзка с въвеждането на еврото като парична единица.  
Положителни (икономически/социални/екологични) въздействия:
· Ще бъдат осигурени повече финансови средства за физическа активност, физическо възпитание, спорт и спортно-туристическа дейност на деца и учащи в институции в системата на предучилищното и училищното образование и във висшите училища, което значително ще повиши ефекта от подпомагането.
· С увеличаване на финансовите средства за физическа активност, физическо възпитание, спорт и спортно-туристическа дейност на 5 евро за дете и 10 евро за ученик, студент, курсант ще се подобрят в значителна степен условията за спортни занимания в институциите в системата на предучилищното и училищното образование и във висшите училища, което ще повиши мотивацията и удовлетвореността на пряко заинтересованите страни.
· Ще бъдат създадени по-добри условия за провеждане на занимания със спорт в детските градини, училищата и висшите училища чрез подпомагане на материално-техническото обезпечаване, оптимизиране на учебно-тренировъчната и/или спортно-състезателната дейност.
· Младите хора ще бъдат насърчени към системни занимания със спорт, ще се повиши физическата активност на децата, учениците и студентите чрез организиране на спортни мероприятия – на училищни и студентски турнири, спортни празници, както и ще се подобри  физическата подготовка на курсантите.
· Ще бъдат създадени условия за превенция на ниската физическа активност, нездравословните рискови фактори – затлъстяване, хиподинамия, сърдечно-съдови заболявания в ранна възраст, вредните навици – тютюнопушене, употреба на спиртни напитки и наркотични вещества, агресията, нетолерантното поведение и прекомерната употреба на мобилни и смарт устройства.

(върху всяка заинтересована страна/група заинтересовани страни)
Отрицателни (икономически/социални/екологични) въздействия:
Не се очакват отрицателни въздействия при приемане на предложения проект на акт.

 (върху всяка заинтересована страна/група заинтересовани страни)
Специфични въздействия:  Размер на субсидията за осигуряването на уреди и пособия и реализиране на спортни дейности в детските градини, училищата и висшите училища в съответствие с актуалната икономическа обстановка в страната. Повишаване на удовлетвореността на 215 202 деца в предучилищното образование, 690 672 ученици и 152 380 студенти/курсанти и насърчаване на мотивацията им за здравословна физическа активност, занимания със спорт и участие в спортно-туристически дейности.

Въздействия върху малките и средните предприятия:
 Не са идентифицирани такива. 
Административна тежест:
 Не е идентифицирана такава. 

Описаните въздействия във Вариант № 1 и Вариант № 2 са представени общо за всички заинтересовани страни, тъй като очакваните въздействия за различните групи заинтересовани са сходни в различните варианти. 
 (въздействията върху малките и средните предприятия; административна тежест)
1.1. Опишете качествено (при възможност – и количествено) всички значителни потенциални икономически, социални и екологични въздействия, включително върху всяка заинтересована страна/група заинтересовани страни. Пояснете кои въздействия се очаква да бъдат значителни и кои второстепенни.
1.2. Опишете специфичните въздействия с акцент върху малките и средните предприятия и административната тежест (задължения за информиране, такси, регулаторни режими, административни услуги и др.)


	5. Сравняване на вариантите:
Степени на изпълнение по критерии: 1) висока; 2) средна; 3) ниска.
5.1. По проблем 1:
	
	Вариант 1
 „Без действие“
	Вариант 2

	Ефективност
	Цел 1: Привеждане на размера на субсидията, която се осигурява от държавния бюджет, в съответствие с актуалната икономическа обстановка в страната, подобрени условия за физическо възпитание и спорт в образователните институции, обезпечени спортните и спортно-туристическите дейности извън учебния план, осигурени условия за участие на децата, учениците и студентите в спортни занимания, прояви и състезания, подобрено здравословно състояние и физическа дееспособност, формирани позитивни личностни качества. 

	3 - ниска
	1 - висока

	Ефикасност
	Цел 1: Привеждане на размера на субсидията, която се осигурява от държавния бюджет, в съответствие с актуалната икономическа обстановка в страната, подобрени условия за физическо възпитание и спорт в образователните институции, обезпечени спортните и спортно-туристическите дейности извън учебния план, осигурени условия за участие на децата, учениците и студентите в спортни занимания, прояви и състезания, подобрено здравословно състояние и физическа дееспособност, формирани позитивни личностни качества. 

	3 - ниска
	1 - висока

	Съгласуваност
	Цел 1: Привеждане на размера на субсидията, която се осигурява от държавния бюджет, в съответствие с актуалната икономическа обстановка в страната, подобрени условия за физическо възпитание и спорт в образователните институции, обезпечени спортните и спортно-туристическите дейности извън учебния план, осигурени условия за участие на децата, учениците и студентите в спортни занимания, прояви и състезания, подобрено здравословно състояние и физическа дееспособност, формирани позитивни личностни качества. 

	3 - ниска
	1 - висока



1.1. Сравнете вариантите чрез сравняване на ключовите им положителни и отрицателни въздействия.
1.2. Посочете степента, в която вариантите ще изпълнят определените цели, съгласно основните критерии за сравняване на вариантите:
ефективност, чрез която се измерва степента, до която вариантите постигат целите на предложението;
ефикасност, която отразява степента, до която целите могат да бъдат постигнати при определено ниво на ресурсите или при най-малко разходи;
съгласуваност, която показва степента, до която вариантите съответстват на действащите стратегически документи.

	6. Избор на препоръчителен вариант:
По проблем 1: Вариант № 2 „Приемане на предложения проект на акт“ е препоръчителен вариант за действия за решаване на проблем № 1. Този вариант се отличава с висока ефективност, ефикасност и съгласуваност.
 Посочете препоръчителните варианти за решаване на поставения проблем/проблеми.

	6.1. Промяна в административната тежест за физическите и юридическите лица от прилагането на препоръчителния вариант (включително по отделните проблеми):



…………………………………………………………………..……………………… ………………………………………………………………………………………….

1.1. Изборът следва да е съотносим с посочените специфични въздействия на препоръчителния вариант за решаване на всеки проблем.
1.2. Ако се предвижда въвеждането на такса, представете образуването на нейния размер съгласно Методиката по чл. 7а от Закона за ограничаване на административното регулиране и административния контрол върху стопанската дейност.

	6.2. Създават ли се нови/засягат ли се съществуващи регулаторни режими и услуги от прилагането на препоръчителния вариант (включително по отделните проблеми)?

…………………………………………………………………..……………………… ………………………………………………………………………………………….

1.1. Изборът следва да е съотносим с посочените специфични въздействия на избрания вариант.
1.2. В случай че се предвижда създаване нов регулаторен режим, посочете неговия вид (за стопанска дейност: лицензионен, регистрационен; за отделна стелка или действие: разрешителен, уведомителен; удостоверителен и по какъв начин това съответства с постигането на целите).
1.3. Мотивирайте създаването на новия регулаторен режим съгласно изискванията на чл. 3, ал. 4  от Закона за ограничаване на административното регулиране и административния контрол върху стопанската дейност.
1.4. Посочете предложените нови регулаторни режими отговарят ли на изискванията на чл. 10 – 12 от Закона за дейностите по предоставяне на услуги.
1.5. Посочете изпълнено ли е изискването на § 2 от Допълнителните разпоредби на Закона за дейностите по предоставяне на услуги.
1.6. В случай че се изменят регулаторни режими или административни услуги, посочете промяната.

	6.3. Създават ли се нови регистри от прилагането на препоръчителния вариант (включително по отделните проблеми)?

…………………………………………………………………..……………………… ………………………………………………………………………………………….

Когато отговорът е „Да“, посочете регистрите, които се създават и по какъв начин те ще бъдат интегрирани в общата регистрова инфраструктура.

	6.4. По какъв начин препоръчителният вариант въздейства върху микро-, малките и средните предприятия (МСП) (включително по отделните проблеми)?



Изборът следва да е съотносим с посочените специфични въздействия на препоръчителния вариант.

	6.5. Потенциални рискове от прилагането на препоръчителния вариант (включително по отделните проблеми):
Не са идентифицирани потенциални рискове от прилагането на Вариант 2 „Приемане на проект на Постановление на Министерския съвет за изменение на Постановление № 46 на Министерския съвет от 19 март 2020 г. за определяне на минимални диференцирани размери на паричните средства за физическа активност, физическо възпитание, спорт и спортно-туристическа дейност на деца и учащи в институции в системата на предучилищното и училищното образование и във висшите училища“.

Посочете възможните рискове от прилагането на препоръчителния вариант, различни от отрицателните въздействия, напр. възникване на съдебни спорове и др.

	7. Консултации:



Проектът на акт,  заедно с доклада на министъра на младежта и спорта и частичната предварителна оценка на въздействието, ще бъдат публикувани на интернет страницата на Министерството на младежта и спорта и на Портала за обществени консултации на Министерския съвет за срок от  30 дни в съответствие с чл. 26, ал. 3 и 4 от Закона за нормативните актове (ЗНА). 
След изтичане на срока по чл. 26, ал. 4 от ЗНА проектът на акт, заедно с постъпилите предложения и евентуална обосновка на неприетите такива, ще бъде публикуван на интернет страницата на Министерството на младежта и спорта и на Портала за обществени консултации на Министерския съвет.
Обобщете най-важните въпроси за обществени консултации. Посочете индикативен график за тяхното провеждане и видовете консултационни процедури.

	8. Приемането на нормативния акт произтича ли от правото на Европейския съюз?


1.1. Посочете изискванията на правото на Европейския съюз, включително информацията по т. 6.2 и 6.3, дали е извършена оценка на въздействието на ниво Европейски съюз, и я приложете (или посочете връзка към източник).
1.2. Изборът трябва да съответства на посоченото в раздел 1, съгласно неговата т. 1.5. 

	9.  Изисква ли се извършване на цялостна предварителна оценка на въздействието поради очаквани значителни последици?


(преценка съгласно чл. 20, ал. 3, т. 2 от Закона за нормативните актове)

	10. Приложения:
Приложете необходимата допълнителна информация и документи.

	11. Информационни източници:
Министерство на образованието и науката – относно броя на децата в предучилищното образование, броя на учениците в дневна, комбинирана форма на обучение и обучение чрез работа към 31.12.2025 г. и относно броя на действащите студенти в редовна форма на обучение в държавните и частните висши училища в Република България към зимния семестър на учебната 2025/2026 г.
Национален статистически институт – относно индекса на потребителските цени и инфлацията.
Национален център по обществено здраве и анализи – относно данни, свързани със затлъстяването на децата и младежите в България и с употребата на тютюневи изделия. 
Министерство на здравеопазването - относно данни, свързани със затлъстяването на децата и младежите в България.
UNICEF – относно данни, свързани със затлъстяването на децата и младежите в България.
Национален фокусен център за наркотици и наркомании – относно данни, свързани с употребата на наркотични вещества от подрастващите в България.

Посочете изчерпателен списък на информационните източници, които са послужили за оценка на въздействията на отделните варианти и при избора на вариант за действие: регистри, бази данни, аналитични материали и др.

	12. Име, длъжност, дата и подпис на директора на дирекцията, отговорна за извършването на частичната предварителна оценка на въздействието:

Име и длъжност:  Светла Георгиева, директор на дирекция „Спорт за всички и спорт за учащи“
Дата: 23.04.2026 г.
Подпис:            

